
ประกาศองค์การบริหารส่วนตำบลท้องลำเจียก
เรื่อง รับสมัครและคัดเลือกอาสาสมัครบริบาลท้องถิ่น
.................................................................................
  

 กระทรวงมหาดไทย  ได้เสนอโครงการอาสาสมัครบริบาลท้องถิ่นเพื่อดูแลผุ้สูงอายุที่มีภาวะพึ่งพิงภายใต้แผนงาน/โครงการที่มีวัตถุประสงค์เพื่อฟื้นฟูเศรษฐกิจและสังคม  ตามบัญชีท้ายพระราชกฤษฎีกาให้อำนาจกระทรวงการคลังกู้เงินเพื่อแก้ไขปัญหาเยียวยา  และฟื้นฟูเศรษฐกิจสังคม  ที่ได้รับผลกระทบจากสถานการณ์ระบาดของโรคติดเชื้อไวรัสโคโรนา 2019  พ.ศ. 2563  ไปยังสำนักงานสภาพัฒนาการเศรษฐกิจและสังคมแห่งชาติเพื่อพิจารณากลั่นกรองเสนอรัฐมนตรีอนุมัติในหลักการเพื่อขอใช้จ่ายเงินกู้  ภายใต้แผนดังกล่าว  ประกอบกับระเบียบกระทรวงมหาดไทย  ว่าด้วยอาสาสมัครบริบาลท้องถิ่นขององค์กรปกครอง                   ส่วนท้องถิ่น และการเบิกค่าใช้จ่าย พ.ศ. ๒๕๖๒  ซึ่งได้ประกาศในราชกิจจานุเบกษาแล้ว มีผลบังคับใช้ตั้งแต่วันที่ 7 มิถุนายน  2562   เพื่อเป็นการให้บริการแก่ผู้สูงอายุที่มีภาวะพึ่งพิงและบุคคลอื่นที่มีภาวะพึ่งพิง ได้รับสิทธิการบริการด้านอนามัยพื้นฐาน การฟื้นฟูสมรรถภาพ และกายภาพบำบัด ตามประเภทและกิจกรรมบริการที่กระทรวงสาธารณสุขกำหนด  ตลอดจนแนะนำการดูแล  และการช่วยเหลือผู้สูงอายุที่มีภาวะพึ่งพิงและบุคคลอื่นที่มีภาวะพึ่งพิงที่ไม่ได้เป็นการรักษาพยาบาล  โดยให้องค์กรปกครองส่วนท้องถิ่น (อปท.)  เป็นผู้จัดหาบุคคลในพื้นที่เข้าช่วยสนับสนุนการปฏิบัติหน้าที่ในการดูแล  และการช่วยเหลือผู้สูงอายุที่มีภาวะพึ่งพิงและบุคคลอื่นที่มีภาวะพึ่งพิง
 

องค์การบริหารส่วนตำบลท้องลำเจียก  อำเภอเชียรใหญ่  จังหวัดนครศรีธรรมราช  จึงมีความประสงค์จะรับสมัครบุคคลทั่วไปเพื่อทำการคัดเลือกบุคคลเพื่อทำหน้าที่ “อาสาสมัครบริบาลท้องถิ่น”
1.  ตำแหน่งรับสมัคร
 

อาสาสมัครบริบาลท้องถิ่น               จำนวน  ๒  อัตรา
โดยมีหน้าที่ให้บริการแก่ผู้สูงอายุที่มีภาวะพึ่งพิงด้านอนามัยพื้นฐาน การฟื้นฟูสรรถภาพ และกายภาพบำบัด  ตามประเภทและกิจกรรมบริการที่กระทรวงสาธารณสุขกำหนด  ตลอดจนแนะนำช่วยเหลือผู้สูงอายุที่มีภาวะพึ่งพิงและบุคคลอื่นที่มีภาวะพึ่งพิงที่ไม่ได้เป็นการรักษาพยาบาล  ได้รับเงินค่าตอบแทน  เดือนละ ๕,๐๐๐ บาท  ระยะเวลาทำสัญญา  1  ปี   รายละเอียดตามผนวก ๑
 2.  คุณสมบัติแลละลักษณะต้องห้ามของอาสาสมัครบริบาลท้องถิ่น
 

1.  มีอายุไม่ต่ำกว่า 18 ปี บริบูรณ์
  

2.  มีภูมิลำเนาอยู่ในองค์กรปกครองส่วนท้องถิ่นแห่งพื้นที่หรือพื้นที่ใกล้เคียงที่ได้รับคำสั่งช่วยสนับสนุนการปฏิบัติหน้าที่ในการดูแลผู้สูงอายุที่มีภาวะพึ่งพิงจากผู้บริหารท้องถิ่นแห่งนั้น
 

3.  ไม่เป็นข้าราชการหรือพนักงานส่วนท้องถิ่น ซึ่งมีตำแหน่งหรือเงินเดือนประจำ ผู้ปฏิบัติงานในหน่วยงานของรัฐ หรือในรัฐวิสาหกิจ  ผู้บริหารท้องถิ่น  สมาชิกสภาท้องถิ่น  ลูกจ้างของส่วนราชการ  หน่วยงานของรัฐหรือรัฐวิสาหกิจ หรือบุคคลซึ่งปฏิบัติหน้าที่ตามกฎหมายโดยได้รับค่าตอบแทนประจำ


4.  ไม่เป็นผู้บกพร่องในศีลธรรมอันดี  จนเป็นที่น่ารังเกียจของสังคม
2/๓. ระยะเวลา...
-๒-
3.  ระยะเวลาการรับสมัครและสถานที่รับสมัคร


 ผู้สนใจติดต่อสมัคร ณ สำนักงานองค์การบริหารส่วนตำบลท้องลำเจียก  ตำบลท้องลำเจียก  อำเภอเชียรใหญ่  จังหวัดนครศรีธรรมราช  (โดยไม่เสียค่าธรรมเนียมการสมัคร) ระหว่างวันที่  6 – 10  สิงหาคม  ๒๕๖๓  เวลา ๐๘.๓๐-๑๖.๓๐ น. (ยกเว้นวันหยุดราชการ)
 4.  เอกสารหลักฐานการรับสมัคร
 

ผู้สมัครต้องยื่นใบสมัครด้วนตนเอง  โดยกรอกรายละเอียดในใบสมัครให้ถูกต้องครบถ้วนพร้อมทั้งนำเอกสารฉบับของจริงและสำเนาถูกต้องมายื่นในวันที่รับสมัคร
 

1.  สำเนาวุฒิการศึกษา หรือหนังสือรับรองคุณวุฒิ ของสถานศึกษา  จำนวน ๑ ฉบับ
 

2.  สำเนาทะเบียนบ้านและสำเนาบัตรประจำตัวประชาชน พร้อมรับรองสำเนาถูกต้อง                อย่างละ ๑ ฉบับ
 

3.  หลักฐานอื่นๆ เช่น ใบสำคัญการสมรส  ใบเปลี่ยนชื่อ - นามสกุล  กรณีหลักฐานการสมัครไม่ตรงกันเป็นต้น  จำนวน ๑ ฉบับ
 

4.  รูปถ่าย ๑ นิ้ว จำนวน 2 รูป
5.  เงื่อนไขการรับสมัคร
1.  ผู้สมัครเข้ารับการคัดเลือกจะต้องรับผิดชอบในการตรวจสอบและรับรองตัวเองว่าเป็นผู้มีคุณสมบัติทั่วไปและคุณสมบัติเฉพาะตำแหน่งตรงตามประกาศรับสมัครจริง  และจะต้องกรอกรายละเอียดต่างๆ  ในใบสมัครพร้อมยื่นหลักฐานการสมัครให้ถูกต้องครบถ้วน  ในกรณีที่มีความผิดพลาดอันเกิดจากผู้สมัครไม่ว่าด้วยเหตุใดๆ  หรือวุฒิการศึกษาไม่ตรงตามคุณวุฒิของตำแหน่งที่สมัคร  อันมีผลทำให้ผู้สมัครไม่มีสิทธิสมัครตามประกาศรับสมัครดังกล่าว  ให้ถือว่าการสมัครครั้งนี้ เป็นโมฆะสำหรับผู้นั้น
2.  บุคคลที่ได้รับการคัดเลือกจะเลือกจะต้องปฏิบัติหน้าเป็นอาสาสมัครบริบาลท้องถิ่นให้กับองค์การบริหารส่วนตำบลท้องลำเจียก  เมื่อผ่านการฝึกอบรมโครงการอาสาสมัครบริบาลท้องถิ่นเพื่อดูแลผู้สูงอายุที่มีภาวะพึ่งพิง  เป็นระยะเวลา 1 ปี  เว้นแต่มีเหตุผลความจำเป็น  หากไม่ปฏิบัติตามข้อตกลงยินดีชดใช้ค่าใช้จ่ายที่ทางราชการได้จ่ายไปให้แก่องค์กรปกครองส่วนเพื่อส่งคืนส่วนราชการที่จัดฝึกอบรม
6.  การประกาศรายชื่อผู้มีสิทธิเข้ารับการสอบคัดเลือก และกำหนดวัน เวลา สถานที่สอบคัดเลือก

องค์การบริหารส่วนตำบลท้องลำเจียก  ตำบลท้องลำเจียก  อำเภอเชียรใหญ่  จังหวัดนครศรีธรรมราช  จะประกาศรายชื่อผู้มีสิทธิเข้ารับการสอบคัดเลือกในวันที่ 10  สิงหาคม  ๒๕๖๓                      ณ  องค์การบริหารส่วนตำบลท้องลำเจียก  ตำบลท้องลำเจียก  อำเภอเชียรใหญ่  จังหวัดนครศรีธรรมราช
7.  หลักเกณฑ์การคัดเลือก

ผู้สมัครต้องได้รับการประเมินสมรรถนะด้วยวิธีการสัมภาษณ์ ดังต่อไปนี้
	สมรรถนะ
	คะแนน
	วิธีการประเมิน

	การประเมินบุคคลเพื่อพิจารณาความเหมาะสมกับตำแหน่งจาก
ประวัติส่วนตัว ประวัติการศึกษา ประวัติการทำงาน จากการสังเกตบุคลิกและพฤติกรรมที่ปรากฏของผู้เข้าสอบสัมภาษณ์ ทั้งนี้อาจใช้วิธีการอื่นใดเพิ่มเติม หรือพิจารณาจากความเหมาะสมในด้านต่างๆ เช่น ความรู้ที่เป็นประโยชน์ต่อการปฏิบัติงาน ท่วงทีวาจา อุปนิสัย อารมณ์ ทัศนคติ คุณธรรม จริยธรรม การปรับตัวเข้ากับผู้ร่วมงาน รวมทั้งสังคม สิ่งแวดล้อมความคิดริเริ่มสร้างสรรค์ ปฏิญาณไหวพริบและบุคลิกภาพอย่างอื่นเป็นต้น และ
รวมถึงสมรรถนะหลักและสมรรถนะที่จำเป็นของตำแหน่ง
	๑๐๐
	การสัมภาษณ์

	รวม
	๑๐๐
	


         









        3/8กำหนด...
-๓-  
8.  กำหนดการสอบคัดเลือก
 

องค์การบริหารส่วนตำบลท้องลำเจียก  ตำบลท้องลำเจียก  อำเภอเชียรใหญ่  จังหวัดนครศรีธรรมราช  จะดำเนินการสอบโดยวิธีสัมภาษณ์  ในวันที่  11  สิงหาคม ๒๕๖๓  เวลา ๙.๐๐ น.                         ณ องค์การบริหารส่วนตำบลท้องลำเจียก
9.  ประกาศผลการสอบคัดเลือก

ประกาศผลการคัดเลือกในวันที่  ๑1 สิงหาคม ๒๕๖๓   โดยเรียงลำดับผู้ที่ได้คะแนนสูงสุดลงมาตามลำดับ ณ อาคารสำนักงานองค์การบริหารส่วนตำบลท้องลำเจียก  ตำบลท้องลำเจียก  อำเภอเชียรใหญ่  จังหวัดนครศรีธรรมราช  
10.  การสั่งจ้าง  
 

องค์การบริหารส่วนตำบลท้องลำเจียก  จะสั่งจ้างและจัดทำบันทึกข้อตกลงผ่านการคัดเลือกในตำแหน่งอาสาสมัครบริบาลท้องถิ่น  ตามลำดับที่ได้ประกาศไว้  โดยจัดทำการจ้างในปีงบประมาณ  พ.ศ.  2564


ทั้งนี้  องค์การบริหารส่วนตำบลท้องลำเจียก  จะดำเนินการคัดเลือกเพื่อเป็นอาสาสมัครบริบาลท้องถิ่น  ตามหลักการบริหารจัดการบ้านเมืองที่ดี  ดังนั้น หากผู้ใดแอบอ้างว่าสามารถช่วยเหลือท่านได้รับการคัดเลือก หรือมีพฤติการณ์ในทำนองเดียวกัน โปรดอย่าได้หลงเชื่อ และแจ้งให้องค์การบริหารส่วนตำบลท้องลำเจียก  ทราบด้วย

จึงประกาศมาให้ทราบโดยทั่วกัน



ประกาศ  ณ  วันที่  6  เดือน  สิงหาคม  พ.ศ.  ๒๕63

(นายวุฒิชัย  อรชร)
นายกองค์การบริหารส่วนตำบลท้องลำเจียก
ภาคผนวก 1
หลักเกณฑ์ วิธีการ เงื่อนไข อัตราค่าตอบแทน และการจ่ายค่าตอบแทนของอาสาสมัครบริบาลท้องถิ่นขององค์กรปกครองส่วนท้องถิ่น
***********************
๑. ขอบเขตและเงื่อนไขการทำหน้าที่ของอาสาสมัครบริบาลท้องถิ่น


อาสาสมัครบริบาลท้องถิ่น  มีหน้าที่ช่วยองค์กรปกครองส่วนท้องถิ่นในการดูแลผู้สูงอายุ
ที่มีภาวะพึ่งพิงและบุคคลอื่นที่มีภาวะพึ่งพิง  ภายใต้การกำกับดูแลของบุคลากรวิชาชีพด้านสุขภาพในพื้นที่ 
ซึ่งได้รับมอบหมายจากองค์กรปกครองส่วนท้องถิ่น ดังนี้


๑) ช่วยดูแลสุขภาพสำหรับผู้สูงอายุที่มีภาวะพึ่งพิงและบุคคลอื่นที่มีภาวะพึ่งพิง


๒) ช่วยเหลือดูแลการปฏิบัติกิจวัตรประจำวันสำหรับผู้สูงอายุที่มีภาวะพึ่งพิงและบุคคลอื่นที่มีภาวะพึ่งพิง เช่น การอาบน้ำ การรักษาความสะอาด การแต่งตัว การรับประทานอาหาร การเคลื่อนย้าย การใช้อุปกรณ์ช่วยเหลือ การขับถ่าย การไปพบแพทย์ การรับประทานยา เป็นต้น
 

๓) ให้บริการด้านสุขภาพขั้นพื้นฐาน (Basic health care service) เป็นการดูแลสุขภาพภายใต้การกำกับของบุคลากรวิชาชีพด้านสุขภาพในพื้นที่ ได้แก่ การพยาบาลพื้นฐาน การฟื้นฟูสมรรถภาพเบื้องต้น การประเมินสุขภาพเบื้องต้น เช่น การประเมินความสามารถในการทำกิจวัตรประจำวันขั้นพื้นฐานและการประเมินกิจวัตรประจำวันที่ไม่ซับซ้อนมากเกินไป การประเมินภาวะซึมเศร้าในสำหรับผู้สูงอายุที่มีภาวะพึ่งพิงและบุคคลอื่นที่มีภาวะพึ่งพิง การทำแผลเบื้องต้น การประเมินสัญญาณชีพ การดูแลเรื่องยาเบื้องต้น กิจกรรมกระตุ้นสมองในกลุ่มที่มีภาวะสมองบกพร่องระยะแรก การดูแลผู้สูงอายุที่มีภาวะสมองเสื่อมหรือมีอาการทางสมอง เป็นต้น


๔) การให้คำปรึกษาด้านสุขภาพเบื้องต้นกับครอบครัวและการประสานความช่วยเหลือกับหน่วยงานต่าง ๆ 


๕) ประเมินปัญหาในการดูแลผู้สูงอายุที่มีภาวะพึ่งพิงเบื้องต้นและประสานงานในการส่งต่อได้อย่างถูกต้อง


๖) การบริการให้การดูแลตามแผนการดูแลรายบุคคล (Care  Plan) 


๗) ช่วยเหลือดูแลผู้สูงอายุที่มีภาวะพึ่งพิงด้านสุขภาพพื้นฐาน การฟื้นฟูสมรรถภาพ และกายภาพบำบัดอื่นๆ ตามประเภทและกิจกรรมบริการที่กระทรวงสาธารณสุขกำหนด
๒. อัตราค่าตอบแทนและการจ่ายค่าตอบแทนของอาสาสมัครบริบาลท้องถิ่น


อาสาสมัครบริบาลท้องถิ่นที่มีสิทธิได้รับเงินค่าตอบแทนเพื่อเป็นค่าป่วยการชดเชยการงานหรือเวลาที่เสียไป จะต้องมีเวลาในการปฏิบัติหน้าที่ ดังนี้


๑) อาสาสมัครบริบาลท้องถิ่นคนใดได้ปฏิบัติหน้าที่ตามแผนการดูแลรายบุคคล (CarePlan) ไม่น้อยกว่าวันละ ๘ ชั่วโมง และไม่น้อยกว่าเดือนละ ๒๐ วัน จะได้รับเงินค่าตอบแทนตามอัตราดังนี้



(๑.๑) อาสาสมัครบริบาลท้องถิ่นที่ผ่านการอบรมหลักสูตรการดูแลผู้สูงอายุขั้นกลางจำนวน ๗๐ ชั่วโมง จะได้รับเงินค่าตอบแทนเดือนละ ๕,๐๐๐ บาท



(๑.๒) อาสาสมัครบริบาลท้องถิ่นที่ผ่านการอบรมหลักสูตรการดูแลผู้สูงอายุขั้นกลางจำนวน ๗๐ ชั่วโมง และผ่านการอบรมหลักสูตรฝึกอบรมเพิ่มเติมนักบริบาลท้องถิ่น จำนวน ๕๐ ชั่วโมง ของคณะกรรมการผู้สูงอายุแห่งชาติ จากหน่วยงานภาครัฐ ภาคเอกชน หรือจากองค์กรปกครองส่วนท้องถิ่นที่จัดให้มีการอบรมโดยได้รับอนุมัติให้ใช้หลักสูตรจากกรมอนามัย กระทรวงสาธารณสุข จะได้รับเงินค่าตอบแทนเดือนละ ๖,๐๐๐ บาท

๒) อาสาสมัครบริบาลท้องถิ่นคนใดได้ปฏิบัติหน้าที่ ตามแผนการดูแลรายบุคคล (CarePlan) น้อยกว่า ๒๐ วัน ให้มีสิทธิได้รับเงินค่าตอบแทนตามสัดส่วนจำนวนวันที่ปฏิบัติงานในเดือนนั้น


๓) อาสาสมัครบริบาลท้องถิ่นคนใดได้ปฏิบัติหน้าที่ตามแผนการดูแลรายบุคคล (CarePlan) ไม่ครบ ๘ ชั่วโมง แต่ไม่น้อยกว่า ๔ ชั่วโมง ให้นับเป็นครึ่งวัน
๓.  การพ้นจากการเป็นอาสาสมัครบริบาลท้องถิ่น


๑) ยื่นหนังสือแจ้งความประสงค์ลาออกต่อองค์กรปกครองส่วนท้องถิ่น ล่วงหน้าไม่น้อยกว่า ๓๐ วัน 


๒) เมื่อบุคลากรวิชาชีพด้านสุขภาพในพื้นที่ซึ่งได้รับมอบหมายจากองค์กรปกครองส่วนท้องถิ่นร่วมกับผู้รับบริการในพื้นที่ ประเมินผลการปฏิบัติหน้าที่ของอาสาสมัครบริบาลท้องถิ่นในการดูแลผู้สูงอายุที่มีภาวะพึ่งพิงแล้วเห็นว่า มีสมรรถนะหรือผลการปฏิบัติงานที่ไม่เหมาะสมต่อการปฏิบัติหน้าที่เช่นหยุดปฏิบัติหน้าที่เป็นประจำปฏิบัติหน้าที่ไม่มีประสิทธิภาพ เป็นต้น ให้เสนอความเห็นให้องค์กรปกครอง          ส่วนท้องถิ่นพิจารณาให้อาสาสมัครบริบาลท้องถิ่นพ้นจากการปฏิบัติหน้าที่


๓)  ภายในระยะเวลา ๓ ปี นับแต่วันที่เริ่มปฏิบัติหน้าที่ไม่ผ่านการอบรมหลักสูตรฝึกอบรมเพิ่มเติมนักบริบาลท้องถิ่น จำนวน ๕๐ ชั่วโมง ของคณะกรรมการผู้สูงอายุแห่งชาติให้ครบ ๑๒๐ ชั่วโมง 
จากหน่วยงานภาครัฐ ภาคเอกชน หรือจากองค์กรปกครองส่วนท้องถิ่นที่จัดให้มีการอบรมโดยได้รับอนุมัติให้หลักสูตรจากกรมอนามัยกระทรวงสาธารณสุข
๔.  การกำกับและควบคุมการปฏิบัติงาน


๑)  ให้องค์กรปกครองส่วนท้องถิ่นจัดให้มีการลงเวลาการปฏิบัติงานของอาสาสมัครบริบาลท้องถิ่นให้เหมาะสมกับลักษณะงาน สถานที่ที่ปฏิบัติ


๒)  ให้องค์กรปกครองส่วนท้องถิ่นขอความร่วมมือบุคลากรวิชาชีพด้านสุขภาพในพื้นที่ซึ่งได้รับมอบหมายจากองค์กรปกครองส่วนท้องถิ่น ติดตามประเมินผลการปฏิบัติงานและประเมินสมรรถนะของอาสาสมัครบริบาลท้องถิ่น


๓)  ให้องค์กรปกครองส่วนท้องถิ่นจัดประชุมอาสาสมัครบริบาลท้องถิ่นทุกๆ  ๓ เดือน เพื่อประเมินผลการดำเนินงาน รับฟังปัญหาและอุปสรรค ตลอดจนแลกเปลี่ยนผลการปฏิบัติงาน โดยอาจเชิญหน่วยงานหรือบุคคลที่เกี่ยวข้องเพื่อติดตามและประเมินผลการปฏิบัติหน้าที่ในการดูแลผู้สูงอายุที่มีภาวะพึ่งพิงของอาสาสมัครบริบาลท้องถิ่น
